“บิ๊กซี” รับมอบป้าย “Q โมเดิร์นเทรด” ตอกย้ำพื้นที่ปลอดภัยไร้โควิด-19
“บิ๊กซี” เข้ารับการรับรอง “Q โมเดิร์นเทรด” ในฐานะสถานที่จำหน่ายสินค้าปลอดภัย ป้องกันการปนเปื้อนโควิด-19 พร้อมตอบโจทย์ผู้บริโภคและผู้ประกอบการยุคปัจจุบัน ตามมาตรฐาน มกอช.
“บิ๊กซี” เข้ารับการรับรอง “Q โมเดิร์นเทรด” ในฐานะสถานที่จำหน่ายสินค้าปลอดภัย ป้องกันการปนเปื้อนโควิด-19 พร้อมตอบโจทย์ผู้บริโภคและผู้ประกอบการยุคปัจจุบัน ตามมาตรฐาน มกอช.
15 ส.ค. 2565

ดร.อนุพงศ์ เครืองาม รองประธานเจ้าหน้าที่สายปฏิบัติการธุรกิจค้าปลีกขนาดใหญ่ (พื้นที่กรุงเทพและปริมณฑล) และ ภญ.นาฏยา ยิ่งยืน ผู้อำนวยการฝ่ายประกันคุณภาพ บริษัท บิ๊กซี ซูเปอร์เซ็นเตอร์ จำกัด (มหาชน) ห้างค้าปลีกในกลุ่ม บริษัท เบอร์ลี่ ยุคเกอร์ จำกัด (มหาชน) หรือ BJC เข้ารับมอบป้ายรับรอง จาก นายพิศาล พงศาพิชณ์ เลขาธิการสำนักงานมาตรฐานสินค้าเกษตรและอาหารแห่งชาติ (มกอช.) ในการรับรองให้เป็นสถานที่จำหน่ายสินค้า Q โมเดิร์นเทรด ในฐานะที่ปฏิบัติตามมาตรการเพิ่มเติมเฉพาะกิจการป้องกันการปนเปื้อนเชื้อโควิด-19 จากกระทรวงเกษตรและสหกรณ์ ณ บิ๊กซี ซูเปอร์เซ็นเตอร์ สาขาสะพานควาย
โดยบิ๊กซี ยังคงยืนหยัดเคียงข้างผู้บริโภคและผู้ประกอบการ ส่งมอบสินค้า คุณภาพดี ได้มาตรฐาน ในราคาประหยัดคุ้มค่า โดยที่ผ่านมา บิ๊กซี ให้ความสำคัญด้านคุณภาพและความปลอดภัยของสินค้ากลุ่มอาหารสดมาโดยตลอด เพื่อให้ผู้บริโภคมีความเชื่อมั่นในสินค้าและบริการที่มีความปลอดภัยได้มาตรฐาน นอกจากนี้ในสถานการณ์การระบาดของเชื้อโควิด-19 บิ๊กซีได้เพิ่มมาตรการในการป้องกันการปนเปื้อนอย่างเคร่งครัด เพื่อสร้างความเชื่อมั่นให้กับลูกค้าบิ๊กซี ได้บริโภคสินค้าที่ปลอดภัย
ทั้งนี้ บิ๊กซี ตั้งเป้าเพิ่มจำนวนสินค้าเกษตรที่ได้รับการรับรองเครื่องหมาย Q อย่างต่อเนื่อง หวังเพิ่มความเชื่อมั่นให้ผู้บริโภคและผู้ประกอบการในเรื่องมาตรฐานอาหารปลอดภัย ตอกย้ำความเป็น ห้างคนไทยหัวใจคือลูกค้า ที่คัดสรรวัตถุดิบและอาหารสดชั้นเลิศ เพื่อตอบโจทย์ผู้บริโภคยุคปัจจุบันที่ต่างให้ความสำคัญกับการดูแลสุขภาพและหันมาเลือกซื้อสินค้าโดยคำนึงถึงคุณภาพ ความปลอดภัย และการรับรองมาตรฐานเป็นหลัก อีกทั้งกลุ่มผู้ประกอบการ ที่ต้องการสินค้าที่ได้รับการรับรองจากหน่วยงานที่เชื่อถือได้ อย่างตราสัญลักษณ์ Q รับรองความปลอดภัยและคุณภาพของอาหารจากสำนักงานมาตรฐานสินค้าเกษตรและอาหารแห่งชาติ (มกอช.)
สำหรับการซื้อของที่ บิ๊กซี ซูเปอร์เซ็นเตอร์ ผู้บริโภคมั่นใจได้ถึง ความสะอาด ปลอดภัย ภายใต้ 40 มาตรการความปลอดภัยเพื่อดูแลลูกค้าทุกสาขา พิเศษ! สมาชิกบิ๊กพ้อยท์ ยิ่งสะสมมากยิ่งได้มาก ทุกการใช้จ่าย 25 บาท = 1 คะแนน ใช้คะแนนแลกรับส่วนลดทันที เช็กโปรโมชั่นดีๆ ทุกวันเพิ่มเติมได้ที่ www.bigc.co.th หรือเฟซบุ๊ก Big C https://www.facebook.com/BigCBigService บิ๊กซี คอล แชท ช้อป ไลน์หรือโทร.มาช้อปได้ทันที จัดส่งภายในวันที่สั่ง หรือ คลิกแอดไลน์สาขาใกล้บ้าน https://corporate.bigc.co.th/callchatshop